《捣衣石》
元代·瞿佑

一方滑净绝苔钱，才属秋闺响便传。长夜未央风阵急，美人相对月华圆。

高于凤阙黄金础，厚胜花阶绿玉砖。几度晚凉眠不得，丁东声到客愁边。

作者简介：瞿佑（一作祐）（1341－1427）字宗吉，自号存斋，钱塘人。洪武初以荐历宜阳训导、迁周府长史。永乐间以诗祸谪戍保安，洪熙元年放归。著有《香台集》、《乐府遗音》、《剪灯新话》等。